 BOSNA I HERCEGOVINA

 FEDERACIJA BOSNE I HERCEGOVINE

 BOSANSKO-PODRINJSKI KANTON GORAŽDE

 **Kantonalna uprava civilne zaštite**

**KANTONALNI OPERATIVNI CENTAR**

Broj:17-40-1-88/22

Goražde,31.03.2022.godine.

Na osnovu člana 152. Zakona o zaštiti i spašavanju ljudi i materijalnih dobara od prirodnih i drugih nesreća ("Službene novine Federacije Bosne i Hercegovine", broj: 39/03, 22/06 i 43/10), a u vezi sa čl. 12. i 14. Pravilnika o organizovanju i funkcionisanju operativnih centara civilne zaštite ("Službene novine Federacije Bosne i Hercegovine", broj 09/19), dostavljamo Vam:

**R E D O V N I I Z V J E Š T A J**

 Na osnovu prikupljenih informacija iz osmatračke mreže sa područja BPK-a Goražde, u posljednja 24 sata zabilježeno je :

 **Dana 30.03.2022.** godine Profesionalna vatrogasna jedinica je dobila dojavu o pojavi požara na niskom rastinju u ulici 1.DUB.Odmah po dojavi u 17,41 sati jedno vozilo i dva vatrogasca izlaze na lice mjesta provode akciju gašenja požara i istu završavaju u 18,30 sati.

 **Dana 30.03.2022**.godine u ulici Mensuda Bajića Baje broj 11,stambena zgrada došlo je do zapaljenja dimnjaka.Odmah po dojavi u 15,28 sati jedno vatrogasno vozilo i jedan vatrogasac izlaze na lice mjesta provode aktivnosti preventivnih mjera i iste završava u 16,12 sati.

 **Dana 30.03.2022.godine** zabilježena je pojava požara u MZ Jabuka iznad sela Kumjenovići općina Foča FBiH.Radi se o prizemnom požaru u kojem je zapaljena trava i nisko rastinje,te da požar ne ugrožava stambene,niti druge objekte.Obzirom da nije moguć pristup vatrogasnom vozilu na navedenoj lokaciji gašenje požara nije organizovano,ali je sugerisano stanovnicima koji žive u blizini ove lokacije da tokom noći prate situaciju i da se u skladu sa daljnjim informacijama i ukazanom potrebom eventualno organizuje gašenja požara.Na osnovu jutrošnjih informacija sa uposlenikom JP „Bosansko-podrinjske šume“ koji živi u blizini navedenog požarišta nema vidljivih naznaka da je požar aktivan.

 Prema informaciji dobijenoj od Urgentnog centra Kantonalne bolnice Goražde, u posljednja 24 sata u Urgentnom centru obavljeno je 29 pregleda. Šest osoba je zadržano na liječenju u Kantonalnoj bolnici Goražde.

 Vodastaji svih vodotokova na području BPK Goražde trenutno su stabilni i nema nikakvih opasnosti od poplava.

 Nisu zabilježene pojave novih, niti aktiviranja postojećih klizišta.

 Kada je riječ o vodosnadbjevanju na području BPK Goražde, u protekla 24 sata nije bilo problema u snadbjevanju stanovništva vodom.

 Prema informaciji Elektrodistribucije-poslovna jedinica Goražde u protekla 24 sata nije bilo problema u snadbjevanju stanovništva električnom energijom na području BPK Goražde.

 Na osnovu informacije Direkcije za ceste BPK-a Goražde regionalni putevi R-448 Podkozara-Goražde-Hrenovica i R-448A Osanica-Ilovača-Prača su prohodni za saobraćaj.

**DNEVNI IZVJEŠTAJ**

o epidemiološkoj situaciji u vezi COVID-19 na području BPK Goražde

|  |  |
| --- | --- |
| **Izvještaj za dan:** | 30.03.2022. |

* Zaključno sa 30.03. pod zdravstvenim nadzorom nema osoba sa područja BPK-a Goražde.
* Dana 30.03. 2022.godine uzorkovan je materijal kod 12 osoba, 7 Dom zdravlja Gorazde, 3 u Kantonalnoj bolnici Goražde i 2 u Ustikolini.
* Završena su testiranja i prema rezultatima **nije bilo pozitivnih**  na COVID-19 iz BPK-a Goražde.
* Zaključno sa 30.03.2022.godine na području BPK nema aktivno zaraženih osoba koronavirusom (COVID-19), oporavljeno je ukupno 3953 osobe, a 127 osoba je preminulo (115 iz Goražda , 8 iz Ustikoline i 4 iz Prače).

**DOSTAVLJENO : DEŽURNI OPERATIVAC**

1. Premijerki Vlade BPK Goražde,  *Fahrudin Bezdrob*

2. Direktoru KUCZ BPK Goražde*,*

3.Služba civilne zaštite Grada Goražda,

4.Služba civilne zaštite općine Pale FBiH,

5.Služba civilne zaštite Općine Foča FBiH

6. a/a*.-*

*odHHHHJHHHhjsdkjkfekl*

Adresa: Ul. 1. Slavne višegradske brigade 2a, 73000 Goražde, BiH Tel: 038 224 027, Fax: 038 228 729, mail: kocbpk@gmail.com